**Ministru kabineta noteikumu projekta “Grozījumi Ministru kabineta 2014.gada 11.februāra noteikumos Nr.96 “Nodokļu un citu maksājumu reģistrēšanas elektronisko ierīču un iekārtu lietošanas kārtība”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts “Grozījumi Ministru kabineta 2014.gada 11.februāra noteikumos Nr.96 “Nodokļu un citu maksājumu reģistrēšanas elektronisko ierīču un iekārtu lietošanas kārtība”” (turpmāk - noteikumu projekts) paredz vienādot attieksmi pret visiem dzelzceļa pasažieru pārvadājumu veicējiem, nosakot, ka AS „Pasažieru vilciens” samaksu saņem transportlīdzeklī vai biļešu tirdzniecības vietās un izsniedz biļeti vai par maksu pārvadājamo bagāžas kvīti normatīvajos aktos par dzelzceļa pārvadājumiem noteiktajā kārtībā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Satiksmes ministrijas iniciatīva. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2014.gada 11.februāra noteikumi Nr.95 “Noteikumi par nodokļu un citu maksājumu reģistrēšanas elektronisko ierīču un iekārtu tehniskajām prasībām” (turpmāk – MK noteikumi Nr.95) un Ministru kabineta 2014.gada 11.februāra noteikumi Nr.96 “Nodokļu un citu maksājumu reģistrēšanas elektronisko ierīču un iekārtu lietošanas kārtība” (turpmāk - MK noteikumi Nr.96) tika pieņemti ar mērķi mazināt ēnu ekonomikas apjomu – lai varētu izsekot nodokļu maksātāju veiktajiem darījumiem skaidrā naudā un mazinātu nodokļu nemaksāšanas riskus, lai samazinātu iespēju manipulēt ar kases aparātiem ar mērķi samazināt budžetā maksājamo nodokļu summu, kā rezultātā veicināt vienlīdzīgus konkurences apstākļus komercdarbības jomā. 2018.gada 18.decembrī ir pieņemti Ministru kabineta noteikumi Nr.822 “Grozījumi Ministru kabineta 2014.gada 11.februāra noteikumos Nr.95 "[Noteikumi par nodokļu un citu maksājumu reģistrēšanas elektronisko ierīču un iekārtu tehniskajām prasībām](https://likumi.lv/ta/id/265486-noteikumi-par-nodoklu-un-citu-maksajumu-registresanas-elektronisko-iericu-un-iekartu-tehniskajam-prasibam)", kas paredz, ka pasažieru pārvadāšanas transportlīdzekļos un biļešu tirdzniecības vietās kases aparātus, hibrīda kases aparātus un kases sistēmas atbilstoši MK noteikumiem Nr.95 un MK noteikumiem Nr.96 ir jāsāk lietot ne vēlāk kā 2021.gada 1.janvārī.AS “Pasažieru vilciens” 2017.gada decembrī jaunizstrādātai kasu sistēmai tika uzsākts funkcionālais tests un 2018.gada februārī sistēma tika atzīta par gatavu iesniegšanai atbilstības pārbaudei, saskaņā ar MK noteikumi Nr.96. VIII1 nodaļas prasībām. 2018.gada novembrī sistēmai bija veiktas visas atbilstības pārbaudes veicēju norādītās izmaiņas un tā bija gatava atbilstības apliecinājuma saņemšanai. Taču 2018.gada 30.novembrī atbilstības pārbaudes veicējs atsūtīja e-pasta vēstuli ar VID prasību par secīgu XML faila aizpildīšanu (informācijas pievienošana kontroles datiem, tiklīdz tā ir pieejama, pēc tam secīgi ierakstot pārējo informāciju). Šīs prasības izpilde paredz būtiski pārrakstīt programmatūru un mainīt biznesa loģiku. Lai izpildītu pēdējās VID prasības, pastāvēja divas iespējas:1. Klientam, kurš vēlas iegādāties vairākas biļetes, ir jānorēķinās par katru biļeti atsevišķi. Šis risinājums nav pieļaujams, jo būtiski apgrūtina gan pasažiera biļešu iegādi, gan kasieru darbu.
2. Lai radītu klientam un uzņēmumam pieņemamāku risinājumu, ir jāmaina biznesa loģika un turpmāk ir jāpārdod biļetes kā prece. Ja biļešu veida izvēles formā (Grozā) ir izvēlēta vairāk par vienu biļeti (jebkuras biļetes) un aktivizēta apmaksas veikšana, sistēmai saskaņā ar VID prasībām par XML faila secīgu aizpildīšanu ir jādrukā nefiskāli dokumenti – biļetes, jāveic visas normatīvajos aktos nefiskālam dokumentam noteiktās darbības un pēc visu izvēlēto biļešu izdrukas, jādrukā viens čeks (fiskāls dokuments), kurā tiek norādītas visas izvēlētās biļetes, kā preces. Sagatavojot un izdrukājot čeku, sistēmai jāveic visas normatīvajos aktos fiskālam dokumentam noteiktās darbības. Šāda veida pārdošana ir jāorganizē, neskatoties uz to, ka biļete satur visu fiskālam dokumentam (čekam) nepieciešamo, MK noteikumos Nr.95 pieprasīto informāciju. Vienlaikus MK noteikumu Nr.95 49.1. punktā papildus ir noteikts, ka drukājot biļeti, dokumenta nosaukuma "čeks" vietā norāda dokumenta nosaukumu "biļete". Šāds risinājums ļaus pasažierim, iegādājoties vairākas biļetes, samaksāt par visu pirkumu vienā reizē, bet būtiski apgrūtinās biļešu atgriešanu, jo būs jāuzrāda ne tikai biļete, bet arī čeks, kuru iespējams pasažieris nebūs saglabājis. Šis aspekts radīs domstarpības un neapmierinātību klientu apkalpošanā.

Pilnveidojot sistēmu, saskaņā ar atbilstības pārbaudes veicēju ieteikumiem, tā ir palikusi vairākas reizes lēndarbīgāka, kas ir būtisks trūkums lielas pasažieru plūsmas apkalpošanas gadījumā. Tā kā AS ”Pasažieru vilciens” izstrādātā kasu sistēma pašlaik ir vienīgā sabiedriskā transporta biļešu pārdošanas sistēma, kas ir izstrādāta un iesniegta atbilstības pārbaudei, VID piekrita dot nozarei vēl divu gadu papildus laiku un 2018.gada 21.decembra MK noteikumu Nr.95 grozījumos, tika noteikts: "73.2 Pasažieru pārvadāšanas transportlīdzekļos (izņemot vieglos taksometrus) un biļešu tirdzniecības vietās kases aparātus, hibrīda kases aparātus, kases sistēmas un specializētās ierīces vai iekārtas atbilstoši šo noteikumu prasībām sāk lietot ne vēlāk kā 2021.gada 1.janvārī."MK noteikumu Nr.95 un MK noteikumu Nr.96 prasību izpilde ir pilnībā apturējusi AS “Pasažieru vilciens” biļešu tirdzniecības sistēmu attīstību, jo veicot sistēmas pārveidi atbilstoši MK noteikumu Nr.95 prasībām, tiek veidota lēndarbīga un pasažieru apkalpošanai neatbilstoša sistēma, kuras uzturēšanas izmaksas būs ievērojami augstākas par pašreizējām.  Joprojām kases aparātu tirgū nav pieejami MK noteikumu prasībām atbilstoši un VID publiskojamā datu bāzē reģistrēti mobilo kases aparāti, kuri būtu lietojami biļešu tirdzniecībai vilcienos. Izvirzītajām prasībām atbilstošus mobilos kases aparātus nav iespējams aprīkot ar biļešu kontrolei nepieciešamo programmatūru, interneta pieslēgumu un optisko svītrkodu lasītāju vienā korpusā. Tas būtiski pasliktina vilcienu konduktoru darba apstākļus, jo šiem darbiniekiem ir vienlaicīgi, jānēsā līdzi un jāstrādā ar trim atsevišķām iekārtām – kases aparātu, maksājuma karšu pieņemšanas terminālu un biļešu kontroles optisko skeneri, papildus vēl darbojoties ar skaidras naudas pieņemšanu.Šobrīd MK noteikumu Nr.96 84.7 apakšpunkts noteic, ka personas par dzelzceļa starptautiskajiem pasažieru un to bagāžas pārvadājumiem, vai vietējiem pasažieru un to bagāžas pārvadājumiem šaursliežu dzelzceļa maršrutā Gulbene–Alūksne, samaksu saņemot transportlīdzeklī un izsniedzot biļeti vai par maksu pārvadājamās bagāžas kvīti normatīvajos aktos par dzelzceļa pārvadājumiem noteiktajā kārtībā.Ar noteikumu projektu tiktu noteiktas vienlīdzīgas prasības pasažieru pārvadātājiem pa dzelzceļu, pārdodot biļetes vilcienos, jo tas atbrīvotu no obligātās nodokļu un citu maksājumu reģistrēšanas elektronisko ierīču un iekārtu lietošanas, ne tikai starptautiskos dzelzceļa pārvadātājus un Alūksnes – Gulbenes šaursliežu dzelzceļa pārvadātāju, bet arī iekšzemes dzelzceļa pārvadātāju AS “Pasažieru vilciens”, kā arī paredzēts atbrīvojums no obligātās kases aparātu un kases sistēmu, kas atbilst MK noteikumiem Nr.95, lietošanas pārdodot biļetes dzelzceļa kasēs un dzelzceļa pieturas punktos (biļešu tirdzniecības vietās). Noteikumu projekts paredz, ka AS „Pasažieru vilciens” samaksu saņem transportlīdzeklī vai biļešu tirdzniecības vietās un izsniedz biļeti vai par maksu pārvadājamo bagāžas kvīti normatīvajos aktos par dzelzceļa pārvadājumiem un Ministru kabineta 2012.gada 28.augusta noteikumos Nr.599 „Sabiedriskā transporta pakalpojumu sniegšanas un izmantošanas kārtība” noteiktajā kārtībā. Tas samazinātu finansiālos ieguldījumus vilcienu biļešu pārdošanas tehnoloģiju attīstībā un radītu pasažieru vajadzībām un ērtībām piemērotu risinājumu. Savukārt MK noteikumu Nr.95 prasības, kuras nav pretrunā ar biļešu pārdošanas loģiku un nesamazina pasažieru apkalpošanas ātrumu, tiks izpildītas.Ar šī noteikumu projekta pieņemšanu AS “Pasažieru vilciens” varēs netraucēti attīstīt vilcienu biļešu tirdzniecības sistēmas attīstību. Ir paredzēts, ieviest jaunu biļešu kasu sistēmu, biļešu tirdzniecības automātus un jaunus kases aparātus konduktoriem vilcienos. Pieturas punktos ar ļoti mazu pasažieru skaitu, biļešu iegāde, tāpat kā līdz šim, tiks nodrošināta vilcienos, kuros biļetes kontrolēs un tirgos konduktori. Tikai uzsākot jaunu vilcienu iegādi, ir plānots pakāpenisks konduktoru skaita samazinājums. Tiks paplašināta arī e-biļešu tirdzniecība, palielinot aplikācijās pārdodamo biļešu skaitu un ieviešot lojalitātes programmas. Biļešu tirdzniecības automāti, tāpat kā biļešu kasēs, tirgotas visa veida vilciena biļetes. Ievērojot to, ka maksimumstudās tikai apmēram 3 līdz 5 automāti spēj nodrošināt vienas biļešu kases aizvietošanu, sākotnēji biļešu automāti tiks uzstādīti stacijās, kurās šobrīd ir vairāk par vienu kasi. Savukārt turpmāk biļešu automāti tiks izvietoti uz jaunuzbūvējamajiem peroniem un biļešu kasēs, bet pieturas punktu un staciju secība, kur kases tiks aizvietotas ar automātiem tiks noteikta, ņemot vērā kasu noslogojumu, kasu uzturēšanas un kasieru atalgojuma izmaksas, kā arī kasieru pieejamību darba tirgū. Paredzams, ka viena biļešu tirdzniecības automāta tehnikas cena var svārstīties no 7 000 līdz 12 000 EUR bez PVN, atkarībā no komplektācijas. Biļešu tirdzniecības automātu iegādei ir paredzēts rīkot atklātu konkursu, kurā varēs piedalīties visi ražotāji, kuri spēs piedāvāt tehniskajā specifikācijā aprakstītās iekārtas. Šādus biļešu automātus var nokomplektēt un piedāvāt jebkura ar IT un inženieriju saistīta kompānija, kā arī jebkurš cits ar tirdzniecības automātu ražošanu specializējies uzņēmums.Autotransporta direkcijas (turpmāk – ATD) kompetencē saskaņā ar Sabiedriskā transporta pakalpojumu likumu ir reģionālās nozīmes sabiedriskā transporta – pasažieru pārvadājumu ar autobusu un vilcienu – maršrutu plānošana, organizēšana (sabiedriskā transporta pakalpojumu līgumu slēgšana ar pārvadātājiem), kā arī ar sabiedrisko transportu saistīto pakalpojumu organizēšana, kas pašlaik ietver Braukšanas maksas atvieglojumu saņēmēju valsts informācijas sistēmas izveidi un uzturēšanu un vienotas Sabiedriskā transporta informācijas un finanšu statistikas sistēma (STIFSS) uzturēšanu. Veicot grozījumus Sabiedriskā transporta pakalpojumu likumā paredzēts paplašināt ATD kompetenci, paredzot tai izveidot un uzturēt vienotu sabiedriskā transporta biļešu sistēmu reģionālās nozīmes maršrutu, tostarp dzelzceļa, biļešu tirdzniecībai. Vienotas biļešu noliktavas izveidei ATD ir izvirzījusi mērķi radīt atvērtu IT risinājumu, kuram pieslēdzoties identificēts sistēmas lietotājs varētu iegūt informāciju par biļešu tirdzniecībai pieejamu biļeti un tās cenu uz visiem reģionālās nozīmes maršrutiem kasēs, internetā un transportlīdzekļos. Pārvadātājiem un ieinteresētajiem biļešu tirgotājiem normatīvajā aktā tiktu noteiktas vienotas prasības un standarti biļešu tirdzniecības nodrošināšanai vienotas sistēmas ietvaros, izmantojot elektroniskas ierīces. Plānots noteikt, ka biļešu tirdzniecība reģionālās nozīmes maršrutos, tostarp dzelzceļa maršrutos, būs veicama tikai izmantojot valsts uzturēto vienoto biļešu noliktavas sistēmu, un tādas biļetes, par kurām nebūs pieejama informācija biļešu noliktavas informācijas sistēmā, netiks akceptētas no biļešu kontroles puses.Dzelzceļa pārvadājumu pakalpojumiem izsniedzamie darījumu apliecinošie dokumenti tiks ietverti plānotajā vienotās valsts uzturētās biļešu noliktavas sistēmā.Finanšu ministrija 04.07.2019 savā atzinumā Nr.12/A-31/3127 ierosināja papildināt noteikumu projektu ar 62. un 141.10 punktu, lai noteiktu līdzvērtīgas prasības attiecībā uz informācijas sniegšanu VID, kā arī, lai mazinātu administratīvo slogu taksometru pakalpojumu sniegšanas nozarē, aizpildot reģistru papīra formā. Šobrīd atbilstoši MK noteikumu Nr.96 62.punktam taksometra skaitītāja lietotājam katras darbadienas beigās pēc skaitītāja rādījuma nolasīšanas jāaizpilda žurnāls. Žurnāls jāaizpilda rakstiski, norādot minēto noteikumu 51.punktā noteiktos rekvizītus. Veiktajos kontroles pasākumos konstatēts, ka 42% gadījumu taksometra skaitītāju žurnāls nav aizpildīts atbilstoši noteikumos Nr.96 paredzētajām prasībām, vai tas netiek aizpildīts vispār. Ņemot vērā augsto ēnu ekonomikas īpatsvaru pasažieru komercpārvadājumu ar taksometru pakalpojumu sniegšanas jomā, faktisko ienākumu slēpšanas risku, augsto nodokļu nemaksāšanas risku un to, ka nav nodrošināta saimniecisko darījumu izsekojamība, ir nepieciešams radīt mehānismu, kas nodrošinās taksometru skaitītājos reģistrēto datu uzskaiti un regulāru nodošanu VID. Turklāt šāds regulējums nepieciešams arī vienveidīgu prasību nodrošināšanai, jo saskaņā ar š.g. 13.jūnijā Saeimā pieņemtajiem grozījumiem Autopārvadājumu likumā attiecībā uz tīmekļvietnes vai mobilās lietotnes pakalpojumu sniedzējiem ir paredzēts pilnvarojums Ministru kabinetam noteikt prasību par tīmekļvietnes vai mobilās lietotnes uzkrātās informācijas sniegšanu VID – par piedāvāto pasažieru komercpārvadājumu pakalpojumu, tarifiem, braukšanas maksu, pārvadātāju, autovadītāju, transportlīdzekli.  |
| 3. | Projekta izstrādē iesaistītās institūcijas un publiskas personas kapitālsabiedrības | Satiksmes ministrija, AS “Pasažieru vilciens”. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar. |

|  |
| --- |
|   **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2019.gads | Turpmākie trīs gadi (*euro*) |
| 2020 | 2021 | 2022 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+1 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+2 gadam | izmaiņas, salīdzinot ar vidēja termiņa budžeta ietvaru n+2 gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav. |
| 8. Cita informācija | Projektam nav ietekmes uz budžetu, jo saskaņā ar Ministru kabineta 2015.gada 28.jūlija noteikumiem Nr.435 “Kārtība, kādā nosaka un kompensē ar sabiedriskā transporta pakalpojumu sniegšanu saistītos zaudējumus un izdevumus un nosaka sabiedriskā transporta pakalpojumu tarifu” pārvadātājiem no valsts budžeta kompensē zaudējumus, kas radušies, ja ar sabiedriskā transporta pakalpojumu pasūtījuma līguma izpildi saistītās nepieciešamās izmaksas pārsniedz gūtos ieņēmumus, tostarp izmaksas, kas saistītas ar kases aparātu izmantošanu, kā arī biļešu izplatīšanu. Valsts budžeta programmā 31.00 “Sabiedriskais transports”, apakšprogrammā 31.06. Piešķirtais finansējums no valsts budžeta ir 40 953 076 euro gadā. Ievērojot to, ka sabiedriskā transporta pakalpojumu sniegšanai ik gadu piešķirtais valsts budžeta finansējums ir nepietiekams un neatbilst faktiskām preču un pakalpojumu tirgus cenām, kā arī ieviestajām nodokļu politikas izmaiņām, lai nodrošinātu pārvadājumu nepārtrauktību, Satiksmes ministrija vēršas Ministru kabinetā ar lūgumu piešķirt papildus finansējumu. Piešķirtā finansējuma un faktisko sedzamo izmaksu starpība gadu no gada sastāda apmēram 7 milj. EUR. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 7.4.1 apakšpunktam, sabiedrībai tika dota iespēja rakstiski sniegt viedokli par noteikumu projektu tā izstrādes stadijā.  |
| 2. | Sabiedrības līdzdalība projekta izstrādē | Atbilstoši Ministru kabineta 2009.gada 25.augusta noteikumiem Nr.970 „Sabiedrības līdzdalības kārtība attīstības plānošanas procesā” par projekta izstrādi tika informēti sabiedrības pārstāvji, ievietojot Paziņojumu par līdzdalības iespējām tiesību akta izstrādes procesā Satiksmes ministrijas tīmekļa vietnē 2019.gada 27.maijā <http://www.sam.gov.lv/sm/content/?cat=553>Saņemta AS “Latvijas Gāze” 2019.gada 7.jūnija elektroniskā pasta vēstule un Latvijas Pasažieru pārvadātāju asociācijas 2019.gada 27.jūnija atzinums. |
| 3. | Sabiedrības līdzdalības rezultāti | AS “Latvijas Gāze” 2019.gada 7.jūnija atzinumā sniegtie priekšlikumi tiks vērtēti kopsakarā ar atbildīgās ministrijas viedokli. Latvijas Pasažieru pārvadātāju asociācijas atzinums ir pieņemts zināšanai. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Satiksmes ministrija, AS “Pasažieru vilciens”. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta īstenošana tiks veikta esošo cilvēkresursu ietvaros. Saistībā ar projekta izpildi nebūs nepieciešams veidot jaunas institūcijas vai likvidēt vai reorganizēt esošās.Projekta īstenošana ļaus esošo institucionālo struktūru ietvaros attīstīt biļešu tirdzniecības sistēmas atbilstoši biznesa vajadzībām, ieviest mūsdienīgas, klientiem un darbiniekiem nepieciešamas tehnoloģijas, kas nodrošinās pasažieriem kvalitatīvu un ātru pakalpojumu sniegšanu, neiesaistot ārpus nozares darbojošās auditoru kompānijas, un arī būtiski samazinās klientu apkalpošanā iesaistītos cilvēkresursus. |
| 3. | Cita informācija | Nav. |

Satiksmes ministrs T. Linkaits

Vīza:

Valsts sekretāra p.i. Dž. Innusa